فرانسادا آشیری ساغچی مارین لوپن آوریل و مای آیلاریندا کئچیریله‌جک پرزیدنت سئچکی‌سی اوچون کامپانیا فعالیت‌لرینه لیون-دا باشلاتدی.
لوپن ایسلام علیهینه چیخیش‌لاری ایله یاناشی قلوباللاشما علیهینه ده مئساژلار وئردی و سئچیله‌‌جگی تقدیرده اؤلکه‌سی‌نین آوروپا بیرلیگی ایله عضولوق شرط‌لرینی یئنی‌دن موذاکیره ائدجگینی سؤیله‌دی.
میللی جبهه لیدئری لوپن سئچکی ایله باغلی بیاننامه‌سینی آچیقلادیغی چیخیشیندا بیلدیردی کی، آوروپا بیرلیگی ایله موذاکیره‌لردن نتیجه الده اولونمایاجاغی تقدیرده عضو قالیب قالینمایاجاغی مسئله‌سی رفرندوما آپاریلا‌جاق.
قئید ائدک کی، فرانسادا پرزیدنت سئچکی‌لری 23 آوریل و 7 مای تاریخ‌لرینده ایکی تور اولا‌راق کئچیریله‌جک.
آنکت لرین نتیجه‌لری مارین لوپن-ین ایکینجی تورا قالا‌جاق ایلک نامیزد اولدوغونو گؤستریر.
موستقیل نامیزد امانوئل ماکرون دا، مرکز ساغچی‌لارین نامیزدی فرانسوا فیونون حیات یولداشی ایله علاقه‌لی قالماقالین باش ورمه‌سین‌دن سونرا انکت لرده اؤنه چیخان دیگر نامیزد کیمی گؤرونور.
